techiaith/cofnodycynulliad_en-cy huggingface dataset:
English: Thank you, First Minister, for outlining that support. In terms of those affected, be that in terms of their homes or businesses, although they're grateful for the funding and support, they still haven't had the answers that they need in terms of what happened and why, and whether there was anything that could have been done differently to prevent this destructive flooding. If we truly want to learn the necessary lessons of these flooding events and provide support to those affected, isn't it now time for us to commission an independent inquiry as a matter of urgency into all recent flooding events throughout Wales so that Government investment is rightly targeted rather than being reactive as it is at the moment?
Welsh: Diolch ichi, Brif Weinidog, am amlinellu'r cymorth. O ran y rhai yr effeithiwyd arnynt, boed hynny o ran eu cartrefi neu eu busnesau, er eu bod yn ddiolchgar am yr arian a'r cymorth, dydyn nhw'n dal ddim wedi derbyn yr atebion sydd eu hangen arnynt o ran beth ddigwydd a pham, ac os oedd yna unrhyw beth y gellid bod wedi'i wneud yn wahanol i atal y llifogydd dinistriol. Os ydym o ddifrif eisiau dysgu'r gwersi angenrheidiol o'r llifogydd hyn a rhoi'r gefnogaeth i'r bobl yr effeithiwyd arnynt, onid ydy hi'n amser i ni gomisiynu ymchwiliad annibynnol a brys i'r holl lifogydd diweddar ledled Cymru fel bod y buddsoddiad gan y Llywodraeth yn un cywir yn hytrach na'n adweithiol fel y mae ar y funud?
English: Well, the previous Senedd had the opportunity to hear the case for an independent inquiry, and the previous Senedd didn't agree with that and I don't agree with that now either. The local authorities have been focusing on the practical things that they can do to respond to everything that has happened since the floods. Local authority reports are still being prepared. Julie James has a meeting tomorrow with the leader of Rhondda Cynon Taf council to discuss the report on Pentre. The Law Commission will tomorrow publish a document - we asked them to put together that document - which talks about future law and how we can do more to safeguard communities that have suffered as a result of floods and the impact of floods too. So, as a Government, we are focusing on investment, the practical steps that we can take to improve the situation for people, and we don't agree that we should allocate funding and time and take people out of that work to do things to respond to an independent report that we don't think would be of great assistance to local people.
Welsh: Wel, roedd y Senedd ddiwethaf wedi cael clywed yr achos dros ymchwiliad annibynnol, a doedd y Senedd ddiwethaf ddim yn cytuno â hynny a dwi ddim yn cytuno â hynny nawr hefyd. Mae'r awdurdodau lleol wedi bod yn canolbwyntio ar bethau ymarferol y maen nhw'n gallu eu gwneud i ymateb i bopeth sydd wedi digwydd ar ôl y llifogydd. Mae adroddiadau gan yr awdurdodau lleol yn dal i gael eu paratoi. Mae cyfarfod yfory gan Julie James gydag arweinydd cyngor Rhondda Cynon Taf i siarad am yr adroddiad ar Pentre. Yfory, bydd y Law Commission yn cyhoeddi dogfen - ni sydd wedi gofyn iddyn nhw baratoi'r ddogfen - sy'n siarad am y gyfraith yn y dyfodol a sut y gallwn ni wneud mwy i warchod cymunedau sydd wedi dioddef llifogydd ac effaith llifogydd hefyd. So, fel Llywodraeth, rydym ni'n canolbwyntio ar fuddsoddiadau, pethau ymarferol i wella'r sefyllfa i bobl, a dŷn ni ddim yn cytuno â rhoi arian, rhoi amser, a thynnu pobl mas o'r gwaith yna er mwyn gwneud pethau i ymateb i adroddiad annibynnol dydyn ni ddim yn meddwl y bydd yn help mawr i bobl leol.
English: First Minister, Rhondda Cynon Taf County Borough Council has not met its joint housing land availability study targets for a number of years, and, as a result, this has seen a glut of speculative applications being submitted for the council to consider, with many of these previously being rejected for inclusion within its local development plan. Among these applications have been several for residential developments either on or near floodplains, with Ystrad Barwig Farm proposals in Llantwit Fardre being a particular stand-out application, as it's proposed for development on a C2 floodplain, which is one of the worst classifications for a floodplain. Despite it being contrary to 'Planning Policy Wales' and technical advice note 15, Rhondda Cynon Taf council approved this application twice, only for the Welsh Government to intervene and refuse permission on each occasion. With this in mind, what steps will the Welsh Government take to reinforce the message that vulnerable developments should not be built on or near floodplains? Thank you.
Welsh: Prif Weinidog, nid yw Cyngor Bwrdeistref Sirol Rhondda Cynon Taf wedi cyrraedd ei dargedau ar gyfer cyd-astudiaethau tai a'r tir sydd ar gael am nifer o flynyddoedd, ac, o ganlyniad, mae hyn wedi arwain at gyflwyno llawer o geisiadau hap-fasnachol i'r cyngor eu hystyried, a llawer o'r rhain yn flaenorol yn cael eu gwrthod ar gyfer eu cynnwys yn ei gynllun datblygu lleol. Ymhlith y ceisiadau hyn bu sawl un ar gyfer datblygiadau preswyl naill ai orlifdiroedd neu'n agos atyn nhw. Mae cynigion Fferm Ystrad Barwig yn Llanilltud Faerdre yn gais arbennig o nodedig, gan fod y cynnig i'w ddatblygu ar orlifdir C2, sef un o'r dosbarthiadau gwaethaf ar gyfer gorlifdir. Er ei fod yn groes i 'Polisi Cynllunio Cymru' a nodyn cyngor technegol 15, cymeradwyodd cyngor Rhondda Cynon Taf y cais hwn ddwywaith, dim ond i Lywodraeth Cymru ymyrryd a gwrthod caniatâd ar y ddau achlysur. Gyda hyn mewn golwg, pa gamau y bydd Llywodraeth Cymru yn eu cymryd i atgyfnerthu'r neges na ddylid adeiladu datblygiadau sy'n agored i lifogydd ar orlifdiroedd nac yn agos atyn nhw? Diolch.
English: Llywydd, I thank the Member for that supplementary question, and he's right that the Welsh Government has strengthened the actions that we have taken and the advice that we provide to prevent developments on vulnerable land and land that could be vulnerable to flooding in the future. We know that the nature of climate change is such that incidents of extreme weather on the topography of south Wales does make us more vulnerable to flooding today than we were in the past. And it is right, therefore, that the standards that we expect when planning permission is being given for residential development take that fully into account. Of course we communicate that directly in the many meetings we have with our local authorities, and I imagine that there is no more powerful way of communicating that message than when Welsh Ministers do call in planning applications and take a different view to that which the local authority had originally concluded.
Welsh: Llywydd, diolchaf i'r Aelod am y cwestiwn atodol yna, ac mae e'n iawn bod Llywodraeth Cymru wedi cryfhau'r camau yr ydym wedi eu cymryd a'r cyngor yr ydym yn ei roi i atal datblygiadau ar dir sy'n agored i lifogydd a thir a allai fod yn agored i lifogydd yn y dyfodol. Rydym yn gwybod bod natur y newid yn yr hinsawdd yn golygu bod achosion o dywydd eithafol ar dopograffeg y de yn ein gwneud yn fwy agored i lifogydd heddiw nag yr oeddem ni yn y gorffennol. Ac mae'n iawn, felly, fod y safonau yr ydym yn eu disgwyl wrth roi caniatâd cynllunio ar gyfer datblygiadau preswyl yn ystyried hynny'n llawn. Wrth gwrs, rydym yn cyfleu hynny'n uniongyrchol yn y cyfarfodydd niferus yr ydym yn eu cael â'n hawdurdodau lleol, ac nid wyf i'n credu bod ffordd fwy pwerus o gyfleu'r neges honno na phan fydd Gweinidogion Cymru yn galw ceisiadau cynllunio i mewn ac yn barnu'n wahanol i'r penderfyniad yr oedd yr awdurdod lleol wedi dod iddo'n wreiddiol.
English: First Minister, we are seeing flooding events more often now throughout the south Wales Valleys, where the intensity of rainfall and the storms and the narrow valleys overwhelm rivers and erode roadsides and bridges and also affect homes. However, we can do more by planting more trees on the valley sides, by building attenuation ponds to slow down the flow of water, and to ensure that every area has a water catchment management plan that is effective. First Minister, how do we bring residents and landowners together in order to prepare water catchment management plans, and what percentage of the south Wales Valleys is captured under such plans at the moment?
Welsh: Brif Weinidog, rydym ni'n gweld llifogydd yn amlach nawr ledled Cymoedd de Cymru, lle mae dwyster glawiad a stormydd ar gymoedd cul yn trechu afonydd a charthffosydd ac yn erydu glannau wrth ochr ffyrdd a phontydd a chartrefi hefyd. Er hynny, gallwn wneud mwy trwy blannu mwy o goed ar lethrau a chopaon y dyffrynnoedd, trwy adeiladu attenuation ponds i arafu disgyniad y dŵr, a sicrhau bod gan bob ardal water catchment management plans effeithiol. Brif Weinidog, sut ydym ni'n dod â thrigolion a pherchnogion tir ynghyd i baratoi water catchment management plans, a pha gyfran o Gymoedd de Cymru sy'n dod o dan gynlluniau o'r fath ar hyn o bryd?
English: Llywydd, thank you very much to Huw Irranca-Davies for that question. I agree with what he said at the beginning, and what I said - when the Law Commission publishes its report tomorrow, people will be able to see the figures in that report, which draw attention to the impact that flooding has had in the Valleys during the past two decades. And the report draws upon information about the latest situation, to help us to plan for the future. Llywydd, I have seen the plans that are available in the Brecon area to plant more in order to be of assistance, and, as Huw Irranca-Davies said, to install attenuation ponds.
Welsh: Llywydd, diolch yn fawr i Huw Irranca-Davies am y cwestiwn yna. Dwi'n cytuno â beth ddywedodd e ar y dechrau a beth a ddywedais i hefyd - pan fydd y Law Commission yn cyhoeddi eu hadroddiad nhw yfory, bydd pobl yn gallu gweld y ffigurau yn yr adroddiad yna, sy'n tynnu sylw at yr effaith y mae llifogydd wedi ei chael yn y Cymoedd yn ystod y ddau ddegawd diwethaf. Ac mae'r adroddiad yn tynnu ar wybodaeth am y sefyllfa ddiweddaraf, i'n helpu ni gyda chynllunio yn y dyfodol. Llywydd, dwi wedi gweld y cynlluniau sydd ar gael yn ardal Aberhonddu i blannu mwy o bethau i helpu, ac, fel yr oedd Huw Irranca-Davies yn dweud, attenuation ponds.
English: I don't have the actual figure for the final question the Member asked me about - the proportion of south Wales Valleys covered by a water catchment management plan, Llywydd. I do know that the local flood risk management strategies, which are a requirement of the Flood and Water Management Act 2010, mean that every local community has a chance to be involved in the drafting of those strategies and a greater say in local risk management decisions. That's how we think we can get an effective approach to water catchment management, enabling communities, businesses and the public sector to work together, much in the way that Huw Irranca-Davies was suggesting.
Welsh: Nid oes gen i'r ffigur gwirioneddol ar gyfer y cwestiwn olaf y gofynnodd yr Aelod i mi amdano - cyfran Cymoedd y de a gwmpesir gan gynllun rheoli dalgylchoedd dŵr, Llywydd. Rwyf i yn gwybod bod y strategaethau rheoli perygl llifogydd lleol, sy'n un o ofynion Deddf Rheoli Llifogydd a Dŵr 2010, yn golygu bod gan bob cymuned leol gyfle i fod yn rhan o'r gwaith o ddrafftio'r strategaethau hynny a mwy o lais mewn penderfyniadau rheoli risg lleol. Dyna sut yr ydym ni o'r farn y gallwn ni gael dull effeithiol o reoli dalgylchoedd dŵr, gan alluogi cymunedau, busnesau a'r sector cyhoeddus i gydweithio, yn y ffordd, i raddau helaeth, yr oedd Huw Irranca-Davies yn ei awgrymu.
English: I thank Mike Hedges for that question, Llywydd. Fire-and-rehire practices have been deployed by some employers in Wales. However few these instances may be, I share the view of the Prime Minister that they are unacceptable. The UK Government now needs to act to put these practices beyond the law.
Welsh: Diolchaf i Mike Hedges am y cwestiwn yna, Llywydd. Mae rhai cyflogwyr yng Nghymru wedi defnyddio arferion diswyddo ac ailgyflogi. Ni waeth pa mor brin y gallai'r achosion hyn fod, rwy'n rhannu barn y Prif Weinidog eu bod yn annerbyniol. Mae angen i Lywodraeth y DU weithredu yn awr i roi yr arferion hyn y tu hwnt i'r gyfraith.
English: Can I agree with what the First Minister has just said and thank him for his response? But the question is: what can the Welsh Government do to discourage fire and rehire? Can they use their procurement policy, can they use their financial support for businesses, to discourage this practice, which unfortunately has grown in recent years?
Welsh: A gaf i gytuno â'r hyn y mae'r Prif Weinidog newydd ei ddweud a diolch iddo am ei ymateb? Ond y cwestiwn yw: beth all Llywodraeth Cymru ei wneud i annog pobl i beidio â diswyddo ac ailgyflogi? A yw'n gallu defnyddio ei pholisi caffael, a yw'n gallu defnyddio ei chymorth ariannol i fusnesau, i annog pobl i beidio ag arfer y broses hon, sydd yn anffodus wedi cynyddu yn ystod y blynyddoedd diwethaf?
English: First Minister, these fire-and-rehire practices used by some employers, as you have said, have been condemned by Governments across the UK, and I understand that the UK Government has confirmed that there will be an employment Bill brought forward in due course to tackle this issue. I very much hope that this legislation will be introduced in the near future, because it could have a substantial impact on workers throughout Wales, as well as in other parts of the UK. So, it's crucial that the Welsh Government also works with the UK Government on any legislative proposals. So, can you tell us what inter-governmental discussions have taken place with the UK Government on this issue? What work has the Welsh Government done to assess the scale of the problem here in Wales, and will you publish any information gathered by the Welsh Government on this issue?
Welsh: Prif Weinidog, mae'r arferion diswyddo ac ailgyflogi gan rai cyflogwyr, fel rydych chi wedi dweud, wedi eu comdenio gan Lywodraethau ar draws y Deyrnas Unedig, a dwi'n deall bod Llywodraeth y Deyrnas Unedig wedi cadarnhau y bydd yna Fesur cyflogaeth yn cael ei osod maes o law i fynd i'r afael â'r mater hwn. Dwi'n gobeithio y bydd y ddeddfwriaeth yma yn cael ei chyflwyno yn y dyfodol agos, oherwydd gallai'r ddeddfwriaeth yma gael effaith sylweddol ar weithwyr ledled Cymru, yn ogystal â rhannau eraill o'r Deyrnas Unedig, ac, felly, mae'n hanfodol bod Llywodraeth Cymru hefyd yn gweithio gyda Llywodraeth y Deyrnas Unedig ar unrhyw gynigion deddfwriaethol. Felly, a allwch chi ddweud wrthym ni pa drafodaethau rhynglywodraethol sydd wedi digwydd gyda Llywodraeth y Deyrnas Unedig ar y mater hwn? Pa waith mae Llywodraeth Cymru wedi ei wneud i asesu graddfa'r broblem yma yng Nghymru, ac a wnewch chi gyhoeddi unrhyw wybodaeth a gasglwyd gan Lywodraeth Cymru ar y mater hwn?
English: Well, Llywydd, thank you very much to Paul Davies. We have had opportunities to discuss this issue with Ministers in Westminster and, as I said in response to Mike Hedges, the UK Ministers are on the record stating that they don't think that this is acceptable. The issue is that we haven't yet seen anything to give us confidence that the words will turn into actions that we can achieve. Of course, we are more than happy to collaborate with the United Kingdom Government if they have something to put before us and that we have discussed in the social partnership council that we have. There aren't many examples that I'm aware of in Wales, but there are some - Centrica, as one example. I've received many letters back and forth with Centrica on behalf of people who work for them here in Wales. And I would also be willing, if something were to come from the UK Government, if there was a Bill for us to consider, of course, I would be willing to share information with Members here in the Senedd.
Welsh: Wel, Llywydd, diolch yn fawr i Paul Davies. Rydyn ni wedi cael cyfleon i drafod y pwnc yma gyda'r Gweinidogion yn San Steffan, ac, fel dywedais i pan oeddwn i'n ateb Mike Hedges, mae Gweinidogion y Deyrnas Unedig ar y record yn dweud dydyn nhw ddim yn meddwl bod hwnna'n rhywbeth derbyniol. Y peth yw, dydyn ni ddim wedi gweld dim byd eto i roi hyder i ni y bydd y geiriau yn troi mas i fod yn bethau rydyn ni'n gallu eu gwneud. Wrth gwrs, rydyn ni'n hollol fodlon i gydweithio gyda Llywodraeth y Deyrnas Unedig os oes pethau gyda nhw i roi o'n blaen ni, a'n bod ni wedi siarad yn ein social partnership council ni. Does dim lot o enghreifftiau dwi'n ymwybodol ohonynt yng Nghymru, ond mae rhai - Centrica, er enghraifft. A dwi wedi cael nifer o lythyron yn ôl ac ymlaen gyda Centrica ar ran pobl sy'n gweithio iddyn nhw yma yng Nghymru. A dwi'n fodlon hefyd, os oes rhywbeth yn dod mas o Lywodraeth y Deyrnas Unedig, os oes Bil i ni ei ystyried, wrth gwrs, dwi'n fodlon rhannu gwybodaeth gyda'r Aelodau yma yn y Senedd.
English: Thank you, Presiding Officer. First Minister, the last 14, 15 months have been traumatic for many people in all parts of Wales. One of the things that Governments in other parts of the United Kingdom are undertaking at the moment is commissioning public inquiries, so that we can understand what decisions were taken, and what decisions were good and what decisions were bad, and how we need to prepare for future pandemics. Now that you have a new mandate, First Minister, will you be commissioning a specific Wales public inquiry to look back on the pandemic and look forward to what we need to prepare for a future pandemic?
Welsh: Diolch, Llywydd. Prif Weinidog, mae'r 14, 15 mis diwethaf wedi bod yn drawmatig i lawer o bobl ym mhob rhan o Gymru. Un o'r pethau y mae Llywodraethau mewn rhannau eraill o'r Deyrnas Unedig yn ei wneud ar hyn o bryd yw comisiynu ymchwiliadau cyhoeddus, er mwyn i ni allu deall pa benderfyniadau a gafodd eu gwneud, a pha benderfyniadau oedd yn dda a pha benderfyniadau oedd yn wael, a sut y mae angen i ni baratoi ar gyfer pandemigau yn y dyfodol. Gan fod gennych chi fandad newydd erbyn hyn, Prif Weinidog, a fyddwch chi'n comisiynu ymchwiliad cyhoeddus penodol i Gymru i edrych yn ôl ar y pandemig ac edrych ymlaen at yr hyn y mae angen i ni ei baratoi ar gyfer pandemig yn y dyfodol?
English: No, Llywydd, I won't be doing that, because I've agreed with his Government in Westminster that we will be part of the public inquiry that the Prime Minister has announced. As far as I am aware, that is the only public inquiry that is proposed in the United Kingdom. I've had the opportunity to discuss that with senior members of the Government in Westminster. I have put the point to them that I believe there must be specific chapters in that inquiry that deal with the experience here in Wales, and deal with it exclusively, but I've agreed with the Prime Minister and with Michael Gove, the Minister in charge of the Cabinet Office, that a single UK-wide inquiry, with the force that it will have, with the capacity that it will have to see the interconnected nature of many of the decisions that have been made across the United Kingdom, is the best way to shine a light on the way in which those many distressing experiences that people have had in Wales in this extraordinary time can be properly understood and an account of them given.
Welsh: Na, Llywydd, ni fyddaf yn gwneud hynny, gan fy mod i wedi cytuno â'i Lywodraeth ef yn San Steffan y byddwn ni'n rhan o'r ymchwiliad cyhoeddus y mae'r Prif Weinidog wedi ei gyhoeddi. Hyd y gwn i, dyna'r unig ymchwiliad cyhoeddus sydd wedi ei gynnig yn y Deyrnas Unedig. Rwyf i wedi cael y cyfle i drafod hynny gydag uwch aelodau o'r Llywodraeth yn San Steffan. Rwyf i wedi dweud wrthyn nhw fy mod i'n credu bod yn rhaid cael penodau penodol yn yr ymchwiliad hwnnw sy'n ymdrin â'r profiad yma yng Nghymru, ac yn ymdrin ag ef ar wahân, ond rwyf i wedi cytuno â'r Prif Weinidog a Michael Gove, y Gweinidog sy'n gyfrifol am Swyddfa'r Cabinet, mai un ymchwiliad ar gyfer y DU gyfan, gyda'r grym y bydd ganddo, gyda'r gallu y bydd ganddo i weld natur gydgysylltiedig llawer o'r penderfyniadau sydd wedi eu gwneud ledled y Deyrnas Unedig, yw'r ffordd orau o daflu goleuni ar y ffordd y gellir deall yn iawn y profiadau gofidus niferus hynny y mae pobl wedi eu cael yng Nghymru yn y cyfnod eithriadol hwn a rhoi cyfrif ohonyn nhw.
English: I think that's regrettable, First Minister, because, as very often you've said - and rightly said - the decisions made in Wales affect people in Wales and you've called for more powers in various areas to obviously strengthen the hand of the Government here in Wales on many matters. Regrettably, we know 7,860 people have died here in Wales because of the pandemic. Many people, obviously, are dealing with long COVID, and as we speak people are being admitted, albeit in far smaller numbers, thankfully, due to the success of the vaccine programme, into hospitals because of COVID and its continuing variants across the length and breadth of Wales. But it is a fact that unique decisions were taken specifically for Wales, whether they be around hospitals, care homes or the restrictions, and the differences those restrictions have had on Welsh commerce and business, because, obviously, your Government is responsible in those areas. So, I'd encourage you, First Minister, to look again at the possibility of a Wales-wide specific inquiry, because ultimately those decisions were made here in Wales, and those decisions need to be tested here in Wales by an independent public inquiry. I'm sure many of the people who have been affected by the outfall of COVID would expect an independent inquiry to be held here in Wales.
Welsh: Rwy'n credu bod hynny yn anffodus, Prif Weinidog, oherwydd, fel yr ydych chi wedi ei ddweud yn aml iawn - ac wedi dweud yn gywir - mae'r penderfyniadau a wneir yng Nghymru yn effeithio ar bobl yng Nghymru ac rydych chi wedi galw am fwy o bwerau mewn gwahanol feysydd, yn amlwg i gryfhau gallu'r Llywodraeth yma yng Nghymru o ran llawer o faterion. Yn anffodus, rydym yn gwybod bod 7,860 o bobl wedi marw yma yng Nghymru oherwydd y pandemig. Mae llawer o bobl, yn amlwg, yn ymdrin â COVID hir, ac ar hyn o bryd mae pobl yn cael eu derbyn, er bod y niferoedd yn llawer llai, diolch byth, oherwydd llwyddiant y rhaglen frechu, i ysbytai oherwydd COVID a'i amrywiolion parhaus ar hyd a lled Cymru. Ond mae'n ffaith bod penderfyniadau unigryw wedi eu gwneud yn benodol ar gyfer Cymru, boed hynny'n ymwneud ag ysbytai, cartrefi gofal neu'r cyfyngiadau, a'r gwahaniaethau y mae'r cyfyngiadau hynny wedi eu hachosi i fasnach a busnes Cymru, oherwydd, yn amlwg, eich Llywodraeth chi sy'n gyfrifol yn y meysydd hynny. Felly, byddwn i'n eich annog, Prif Weinidog, i ailystyried y posibilrwydd o ymchwiliad penodol i Gymru gyfan, oherwydd yn y pen draw gwnaed y penderfyniadau hynny yma yng Nghymru, ac mae angen i'r penderfyniadau hynny gael eu profi yma yng Nghymru drwy ymchwiliad cyhoeddus annibynnol. Rwy'n siŵr y byddai llawer o'r bobl y mae COVID wedi effeithio arnyn nhw yn disgwyl i ymchwiliad annibynnol gael ei gynnal yma yng Nghymru.